**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÎRGU MUREŞ**

**DCPFIRU PRIMAR,**

**Serviciul proiecte cu finanțare internațională dr. Dorin Florea**

**Nr. \_\_\_\_ din \_\_\_\_\_\_\_\_\_\_ 2016**

**E X P U N E R E D E M O T I V E**

**privind angajarea unei case/cabinet de avocatură specializate în contracte FIDIC** **pentru servicii de consultanţă juridică, de asistenţă şi de reprezentare în faţa instanţelor de judecată în cadrul proiectului ,,Reabilitarea sitului poluat istoric iaz Batal 30 ha – Tîrgu Mureş,,**

Prin HCL nr. 20 din 08.02.2011 a fost acceptată oferta de donaţie a SC Azomureş SA pentru terenul în suprafaţă de 304.804 mp situat în Tg. Mureş , str. Gheorghe Doja nr. 300, identificat în CF nr. 66/I Mureşeni, nr. top 291/I, cu supraedificatele de pe acesta , respectiv staţia de transformare şi Casa pompelor.

Prin HCL nr. 21 din 08.02.2011 au fost stabilite condiţiile pentru punerea în aplicare a HCL nr. 20 din 08.02.2011 privind acceptarea unei oferte de donaţie a SC Azomureş SA.

Prin HCL nr. 259 din 30.06.2011a fost aprobat Studiul de fezabilitate pentru proiectul ,,Reabilitare sit poluat istoric IAZ Batal de deşeuri 30 ha – Tîrgu Mureş,,.

Prin HCL nr. 260 din 30.06.2011 a fost aprobată cofinanţarea de către municipiul Tg. Mureş a minim 2% din valoarea proiectului şi a cheltuielilor, altele decât cele eligibile pentru proiectul ,,Reabilitare sit poluat istoric IAZ Batal de deşeuri 30 ha – Tîrgu Mureş,,. Urmare a adoptării acestei hotărâri a fost încheiat între SC Azomureş SA şi Municipiul Tg. Mureş contractul de donaţie imobiliară prin care SC Azomureş a donat Municipiului Tg. MUreş dreptul de proprietate asupra imobilelor înscrise în CF nr. 661/I/Mureşeni, nr. top A+1 291/1, situate administrative în Tg. Mureş, str. Ghe. Doja nr. 300, compuse din Iazul batal Azomureş , Iazul Principal, Iazul secundar, C8 Staţia de transformare , C6 casa pompelor, terenul extravilan în suprafaţă totală de 304.806 mp.

Prin HCL nr. 261 din 30.06.2011 a fost aprobată Unitatea de implementare a proiectului mai sus menţionat iar prin HCL nr. 301 din 28.07.2011 au fost modificate şi completate HCL nr. 20/08.02.2011, HCL nr. 21/08.02.2011, HCL nr. 260/30.06.2011.

Prin HCL nr. 426 din 22.12.2011 a fost aprobată cofinanţarea în valoare de 2% din valoarea proiectului ,,Reabilitare sit poluat istoric IAZ Batal de deşeuri 30 ha – Tîrgu Mureş,,.

Prin HCL nr. 427 din 22.12.2011 s-a dispus punerea la dispoziţia proiectului amintit a terenului pentru reabilitarea noilor investiţii aferente acestuia.

Prin HCL nr. 428 din 22.12.2011 a fost modificat art. 1 din HCL nr. 259/30.06.2011 în sensul modificării anexei privind principalii indicatori tehnico-economici.

Prin HCL nr. 28 din 23.02.2012 s-a dispus modificarea art. 1 din HCL nr. 428/22.12.2011 în sensul modificării anexei cu referire la indicatorii economici.

Cererea de finanţare a **proiectului ,,Reabilitarea sitului poluat istoric iaz Batal 30 ha – Tîrgu-Mureş,** a fost depusă oficial la Ministerul Mediului și Pădurilor în data de 28.02.2012. În urma procesului de evaluare a documentaţiei s-a semnat Contractul de finanțare nr. 128475/16.03.2012 între Municipiul Tîrgu Mureş şi Ministerul Mediului și Pădurilor.

În conformitate cu cererea de finanţare, respectiv calendarul achiziţiilor publice au fost iniţiate procedurile de licitaţie publică pentru atribuirea contractului de proiectare şi execuţie de lucrări în cadrul proiectului ,,Reabilitare sitului poluat istoric IAZ Batal de deşeuri 30 ha – Tîrgu Mureş,,.

În această ordine de idei, s-a încheiat între Municipiul Tirgu. Mureş şi Asocierea SC Geiger Transilvania SRL - Geiger Umweltsanierung GmbH Aecom CZ s.r.o. – SC Aecom Ingineria SRL – SC Astor COM SRL prin lider SC Geiger Transilvania SRL Acordul Contractual nr. 84/21.05.2014 (contract FIDIC).

Contractele FIDIC sunt contracte standard in domeniul constructiilor si instalatiilor, utilizate drept modele de referinta pe plan international. Acestea au fost elaborate de catre Federaţia Internaţionala a Inginerilor Consultanţi (de unde provine si acronimul FIDIC – Fédération Internationale Des Ingénieurs-Conseils) fondata in anul 1915 de catre trei state europene (Belgia, Franta si Elvetia).

In anul 1999, FIDIC a emis o serie de contracte standard de construire si instalatii ce pot fi utilizate in functie de specificitatile proiectului avut in vedere.

Trei dintre cele mai cunoscute modele standard sunt FIDIC „rosu”, FIDIC „galben” si FIDIC „verde”, denumite astfel in functie de culoarea acordata copertii documentului sub care au fost publicate:

În cazul proiectului nostru vorbim de un contract FIDIC galben.

**FIDIC „galben”** [„Condiţii de contract pentru echipamente şi construcţii inclusiv proiectare pentru echipamente electrice şi mecanice, şi pentru clădiri şi lucrări inginereşti proiectate de către antreprenor”] (contractul pentru echipamente si proiectare-construire).

Acest tip de contract este utilizat in cadrul lucrarilor in care proiectarea este asigurata de catre antreprenor, acesta asumand, totodata, un nivel crescut al riscurilor contractuale. Reprezinta un contract cu suma forfetara in care platile sunt efectuate pe baza situatiilor de lucrari certificate de catre inginer (ca si in cazul FIDIC „rosu”, administrarea contractului este asigurata de catre inginer).

Având în vedere:

* complexitatea contractului FIDIC;
* a faptului că atât la nivel național cât și la nivelul autorității publice locale suntem la primul contract de acest gen;
* a pretențiilor firmei de proiectare și de execuție de lucrări în ceea ce privește creșterea în mod unilateral a valorii contractului;
* a posibilității de a solicita de către firma de mai sus a unor sume suplimentare care exced prevederilor contractului;
* a faptului că la nivelul instituției nu există specialiști – în speță juriști care să fie specializați pe acest gen de contracte FIDIC, la Serviciul juridic contencios administrativ fiind angajați doar 3 juriști;

Considerăm că sunt argumente suficient de temeinice care se încadrează în prevederile art.I alin. 2 din OUG nr.26/2012 care consacră următoarele:

În situaţii temeinic justificate, în care activităţile juridice de consultanţă, de asistenţă şi/sau de reprezentare, necesare autorităţilor şi instituţiilor publice prevăzute la alin. (1), nu se pot asigura de către personalul de specialitate juridică angajat în aceste entităţi, pot fi achiziţionate servicii de această natură, în condiţiile legii, numai cu aprobarea:

.........

b) consiliilor locale, consiliilor judeţene sau Consiliului General al Municipiului Bucureşti, după caz, pentru autorităţile şi instituţiile publice ale administraţiei publice locale.

Prin urmare, față de argumentele expuse mai sus, apreciem că se impune angajarea unei case /cabinet de avocatură specializate în contracte de acest gen, care să reprezinte interesele şi să apere drepturile Municipiului Tîrgu Mureş.

De asemenea, a fost încheiat contractul de servicii de asistenţă tehnică pentru supervizarea lucrărilor proiectului nr. 183/18.09.2014 între Municipiul Tg. Mureş şi SC Irimat Cons SRL, Contractul de prestări servicii nr. 358/16.11.2012 între Municipiul Tg. Mureş şi SC Compania de Consultanţă şi Asistenţă Tehnică SRL având ca obiect asistenţă tehnică pentru managementul proiectului şi sprijin pentru unitatea de implementare a proiectului, precum şi Contractul de audit nr. 99/04.06.2014 încheiat între Municipiul Tg. Mureş şi SC Eval Expert SRL.

Proiectul a fost fazat urmând a parcurge două etape. Prima fază a proiectului a fost încheiată în data de 30.06.2016 făcându-se eforturi pentru obţinerea contractului de finanţare pentru faza a doua sub imperiul Programului Operational Infrastructura Mare- POIM. În acest sens, Municipiul Tîrgu Mureş a trimis scrisori oficiale către Primul Ministru, Ministrul Mediului, Ministrul Fondurilor Europene şi aşteaptă răspunsuri.

În prezent lucrările sunt suspendate datorită existenţei apei pe suprafaţa iazului batal şi a condiţiilor meteo uzuale din această perioadă, precum și a lipsei de finanțare.

Există însă revendicări din partea SC Geiger Transilvania SRL care până la data prezentei se ridică la aproximativ 8 milioane RON, constând în costuri cu lucrările efective, cu organizarea de şantier sau pentru rezolvarea exfiltraţiilor şi tasările stratului bentonitic etc. existând posibilitatea (cum ar fi costurile cu organizarea de şantier) ca acestea să nu fie acoperite de finanţarea pentru faza a doua.

Pentru Municipiul Tg. Mureş acest contract este primul contract FIDIC, iar în acest contract există un articol care ar putea da firmei Geiger posibilitatea de a creşte în mod unilateral valoarea contractului şi deci de a solicita sume suplimentare de la Municipiul Tg. Mureş.

Mai mult, având în vedere extinderea semnificativă a duratei de implementare a Proiectului şi alţi parteneri contractuali (respectiv auditorul financiar şi managerul de proiect) au ridicat problema unor potenţiale plăţi suplimentare pe care le-ar putea solicita Municipiului Tg. Mureş faţă de valoarea initial agreată a contractelor.

Trebuie menţionat faptul că până în prezent nu a fost lansat apelul pentru proiecte în cadrul *Axei Prioritare 4 Protecţia mediului prin măsuri de conservare a biodiversităţii, monitorizarea calităţii aerului şi decontaminare a siturilor poluate istoric, Obiectivului Specific (OS) 4.3 Reducerea suprafeţelor poluate istoric.* Ghidul solicitantului pentru acest domeniu se află încă în consultare publică. Pentru semnarea noului contract de finanţare este necesară finalizarea cererii de notificare pentru proiecte fazate, împreună cu un set de documente anexe. În prezent aşteptăm lansarea oficială a apelului de proiecte cu varianta finală a ghidului de finanţare,în vederea finalizării întregii documentaţii în conformitate cu cerintele acestuia.

De asemenea, trebuie precizat faptul că la nivelul Municipiului Tg. Mureş nu există specialişti care să gestioneze problematica contractelor FIDIC.

Ţinând cont de aceste aspecte şi de faptul că pot interveni situaţii de majorare a chletuielilor publice prin:

- prelungiri ale contractelor încheiate;

- anumite conflicte decurgând din revendicări ale SC Geiger Transilvania SRL, pe care Municipiul Tg-Mureș nu le acceptă/agrează;

- procese legate de eventuale rezilieri ale contractelor;

- procese având ca obiect eventuale pretenţii generate de contractele încheiate;

-corecţii financiare reprezentând sume considerabile pentru neîndeplinirea proiectului;

- atragerea procedurii de infringement la nivelul ţării noastre întrucât nu ne-am îndeplinit obligaţiile de ecologizare a unui sit poluat.

Considerăm că se impune angajarea unei case/cabinet de avocatură specializate în contracte FIDIC pentru servicii de consultanţă juridică, de asistenţă şi de reprezentare în faţa instanţelor de judecată în cadrul proiectului ,,Reabilitarea sitului poluat istoric iaz Batal 30 ha - Tîrgu Mureş,,.

Luând în considerare prevederile art. 29 din Legea nr. 98/2016 privind achiziţiile publice, a Legii nr. 51/1995privind organizarea şi exercitarea profesiei de avocat, republicată, al OUG nr. 26/2012 privind unele măsuri de reducere a cheltuielilor publice şi întărirea disciplinei financiare, art. 36 alin. 1 şi alin. 9, art. 45 alin. 1, art. 115 alin.1, lit. b) din Legea nr. 215/2001 privind administraţia publică locală, republicată,

Considerăm că se impune angajarea unei case/cabinet de avocatură specializate în contracte FIDIC pentru servicii de consultanţă juridică, de asistenţă şi de reprezentare în faţa instanţelor de judecată în cadrul proiectului ,,Reabilitarea sitului poluat istoric iaz Batal 30 ha - Tîrgu Mureş,,

**Manager proiect,**

**Dr. Csegzi Sandor**

**Aviz favorabil al compartimetului Aviz favorabil al compartimetului**

**de Resort , de specialitate,**

**Direcția DCPFIRU, Direcția Economică,**

**Director, Director,**

**Korpady Gyorgy Ec. Năznean Ana**

**Serviciul PFI**

**Șef serviciu,**

**Dana Ijac**

**Aviz favorabil al compartimetului Aviz favorabil al compartimetului de specialitate, de specialitate,**

**Direcția Juridică, Administrarea Domeniului Public,**

**Director, Director,**

**Bâta Anca Voichița Florian Moldovan**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R